hotchpotch/miracl-hf-unified huggingface dataset:
নোয়াখালী বিজ্ঞান ও প্রযুক্তি বিশ্ববিদ্যালয়
নোয়াখালী বিজ্ঞান ও প্রযুক্তি বিশ্ববিদ্যালয় বাংলাদেশের নোয়াখালী জেলায় অবস্থিত একটি সরকারী উচ্চ শিক্ষা প্রতিষ্ঠান। নোয়াখালী জেলার সোনাপুরে ১০১ একর জায়গা ওপর বিশ্ববিদ্যালয়টি প্রতিষ্ঠিত। এটি বাংলাদেশের ২৭ তম পাবলিক বিশ্ববিদ্যালয় এবং ৫ম বিজ্ঞান ও প্রযুক্তি বিশ্ববিদ্যালয়; যার আনুষ্ঠানিক যাত্রা শুরু হয়েছে ২০০৬ সালে।
নোয়াখালী বিজ্ঞান ও প্রযুক্তি বিশ্ববিদ্যালয় নোয়াখালী জেলা শহর থেকে আট কিলোমিটার দক্ষিণে সোনাপুর-সুবর্ণচর সড়কের পশ্চিম পাশে একশ এক একর জায়গা জুড়ে অবস্থিত।
 
নোবিপ্রবি ১০১ একর জায়গাজুড়ে অবস্থিত। বর্তমানে বিশ্ববিদ্যালয়ের সবচেয়ে বড় লক্ষ্য আরো ৩০০ একর জায়গা অধিগ্রহণ করা। যেখানে একটি মেরিন স্টেশন তৈরি করা হবে। গবেষণার জন্য একটি গ্রীন হাউজ রিসার্চ সেন্টার তৈরি করা হবে যেখানে ছোট এবং বড় পরিসরে গবেষণার কাজ চালানো হবে। বর্তমানে পরিকল্পনাগুলো পক্রিয়াধীন আছে। ২০১৫ সালে নোবিপ্রবিতে ১০ হাজার স্কোয়ার ফিটের নতুন লাইব্রেরি ভবন স্থাপন করা হয়। এর নির্মান খরচ প্রায় দুই কোটি বিশ লাখ টাকা।
এছাড়াও বিশ্ববিদ্যালয়ের ৫ তলা বিশিষ্ট প্রশাসনিক ভবন, ৫ তলা ও ১০ তলা বিশিষ্ট দুইটি একাডেমিক ভবন রয়েছে। ৫ তলা বিশিষ্ট একটি অডিটোরিয়াম ভবন রয়েছে। একজন বীর মুক্তিযোদ্ধার স্মরণে অডিটোরিয়ামটির নাম রাখা হয়েছে বীর মুক্তিযোদ্ধা হাজী মোহাম্মদ ইদ্রিস অডিটোরিয়াম। অডিটোরিয়ামটির আসন সংখ্যা প্রায় ১০০০। ২০১৮ এর জানুয়ারিতে আরেকটি একাডেমিক কাম ল্যাব ভবনের কাজ শুরু হয়েছে যার আয়তন ৪ লক্ষ ৩২ হাজার বর্গফুট যা ২০২০ সালে উদ্বোধন হবে এবং তখন এটিই হবে বাংলাদেশের সব পাবলিক বিশ্ববিদ্যালয়ের মধ্যে সর্ববৃহৎ একাডেমিক ভবন ।
বর্তমানে বিশ্ববিদ্যালয়ের ৫টি আবাসিক হল যথাক্রমে ভাষা শহীদ আবদুস সালাম হল, বীর মুক্তিযোদ্ধা আবদুল মালেক উকিল হল, বিবি খাদিজা হল, বঙ্গবন্ধু শেখ মুজিবুর রহমান হল এবং শেখ ফজিলাতুন্নেসা মুজিব হল যার মধ্যে একটি বাংলাদেশের সব পাবলিক বিশ্ববিদ্যালয়ের মধ্যে বৃহত্তম ছাত্রী হল।
১৯৯৮ সালে বাংলাদেশের ১২টি জেলায় বিজ্ঞান ও প্রযুক্তি বিশ্ববিদ্যালয় স্থাপনের সিদ্ধান্ত নেয়া হয়। এই সিদ্ধান্তের আলোকে ২০০৩ সালের ২৫ আগস্ট প্রজ্ঞাপন জারির মাধ্যমে নোয়াখালী বিজ্ঞান ও প্রযুক্তি বিশ্ববিদ্যালয় অ্যাক্ট-২০০১ কার্যকর হয়। ২০০৩ সালের অক্টোবরে তৎকালিন প্রধানমন্ত্রী বেগম খালেদা জিয়া এ বিশ্ববিদ্যালয়ের ভিত্তিপ্রস্থর স্থাপন করেন। ২০০৫ সালের ২৪ মার্চ আনুষ্ঠানিকভাবে এর নির্মাণ কাজ শুরু হয়। ব্যরিস্টার মওদুদ আহমেদ ছিলেন অনুষ্ঠানের প্রধান অতিথি। ২৩ জুন ২০০৬ ইং প্রথম একাডেমিক কার্যক্রম শুরু হয়। শুরুতে এই বিশ্ববিদ্যালয় ৪টি বিভাগ নিয়ে এর কার্যক্রম আরম্ভ করে। এগুলো হলো: কম্পিউটার বিজ্ঞান ও টেলিযোগাযোগ প্রকৌশল, মৎস্য ও সামুদ্রিক বিজ্ঞান, ফার্মেসী, ফলিত রসায়ন ও রাসায়নিক প্রকৌশল। বর্তমানে এ বিশ্ববিদ্যালয়ে ২৫ টি বিভাগ চালু আছে। প্রতিবছর ১৫ জুলাই দিনটিকে বিশ্ববিদ্যালয় দিবস হিসেবে পালন করা হয়।
এই বিশ্ববিদ্যালয়ের প্রথম উপাচার্য ছিলেন অধ্যাপক আবুল খায়ের। বর্তমান উপাচার্য অধ্যাপক ওয়াহিদুজ্জামান।
বর্তমানে বিশ্ববিদ্যালয়টিতে ৬টি অনুষদ ও ২টি ইনস্টিটিউট রয়েছে। ডিগ্রি প্রদানকারী বিভাগের সংখ্যা ২৮ টি।
উমর ইবনে আবদুল আজিজ
উমর ইবনে আবদুল আজিজ ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ৩১ জানুয়ারি ৭২০, ১৬ রজব ১০১ হিজরি) ()উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের পঞ্চম খলিফা বলে থাকেন। তিনি ইসলামের ইতিহাসে দ্বিতীয় উমর নামে পরিচিত ছিলেন।
হামিদুর রহমান (চিত্রশিল্পী)
হামিদুর রহমান (জন্ম: ১৯২৮-মৃত্যু: নভেম্বর ১৯, ১৯৮৮) ছিলেন বাংলাদেশের প্রখ্যাত চিত্রশিল্পী। তিনিই ভাষা আন্দোলনের স্মৃতিমাখা শহীদ মিনারের নকশা করেন। ১৯৮০ সালে তিনি একুশে পদক লাভ করেন।
১৯২৮ সালে পুরনো ঢাকার ইসলামপুরে হামিদুর রহমান জন্মগ্রহণ করেন। তাঁর পিতা মির্জা ফকির মোহাম্মদ এবং পিতামহ মির্জা আবদুল কাদের সরদার।
তিনি ঢাকা আর্টস স্কুল (বর্তমান চারুকলা ইন্সটিটিউট) থেকে চিত্রকলার উপর প্রাথমিক শিক্ষা সম্পন্ন করেন ও পরবর্তীকালে উচ্চশিক্ষার জন্য বিদেশ যান। তিনিই প্রথম বাংলাদেশি হিসেবে চিত্রকলার উপরে উচ্চশিক্ষার্থে ইউরোপ যান। প্যারিসের ইকোল দ্যা বোজ আর্টস শিক্ষাগ্রহণ করেন। এরপরে লন্ডনের সেন্ট্রাল স্কুল অব আর্টস অ্যান্ড ডিজাইন থেকে ডিপ্লোমা ডিগ্রী অর্জন করেন তিনি। ১৯৫৬ সালে তিনি দেশে ফিরে আসেন। ১৯৫৮ সালে যুক্তরাষ্ট্রে যান। ১৯৫৯-১৯৬০ পর্যন্ত তিনি "পেনসিলভিয়া অ্যাকাডেমি অব ফাইন আর্টস"- চিত্রকলা বিষয়ে গবেষণায় নিযুক্ত ছিলেন।
হামিদুর রহমানকে শহীদ মিনারের নকশা করার কাজ দেয়ার পর থেকেই তিনি ভাষা আন্দোলনকে কেন্দ্রীয়ভাবে ধারণ করে এমন কোন নকশা করতে চেয়েছিলেন। তিনি অনুভূমিক ও উল্লম্ব আকারের কাঠামোর মাধ্যমে পুরো বাঙালির পরিচয়কে বের করে আনতে চেয়েছিলেন। কেন্দ্রীয় কাঠামোর উভয়দিকে চারটি স্তম্ভের মাধ্যমে একটি একত্রীত স্তম্ভের ভারসাম্য এবং সাদৃশ্য রক্ষা করার ব্যবস্থা করেন। প্রকৃত নকশাতে তিনি স্টেইনড কাচের মধ্যে হাজারো চোখের ন্যায় গঠনও এঁকেছিলেন, যার মধ্য দিয়ে সূর্যালোক এসে সামনের মর্মরখচিত মেঝেকে ভোর থেকে গোধূলী পর্যন্ত আলোকিত করে রাখবে। এর বেসমেন্টে তিনি ১৫০০ বর্গফুটের একটি ফ্রেস্কোর কাজও করতে চেয়েছিলেন।
হামিদুর রহমানের রূপকল্পনা অনুসারে ১৯৬২ সালের ১২ই ফেব্রুয়ারি কিছুটা পরিবর্তিত আকারেই শহীদ মিনারের নির্মাণকাজ আরম্ভ হয়। ১৯৬৩ সালের ২১শে ফেব্রুয়ারি নতুন শহীদ মিনারের উদ্বোধন করা হয়।
খ্যাতনামা শিল্পী নভেরা আহমেদ এই নকশায় হামিদুর রহমানকে সার্বিকভাবে সহযোগীতা করেন। কিন্তু সরকারিভাবে তাঁর নাম না থাকায় শহীদ মিনারের নকশায় হামিদুর রহমানের সাথে তাঁর অবদান বিতকির্ত রয়েছে।
এছাড়াও হামিদুর রহমান বেশকিছু নান্দনিক চিত্রকর্ম অঙ্কন করেন।
১৯৮৮ সালের ১৯শে নভেম্বর কানাডার মন্ট্রিলে হামিদুর রহমান মৃত্যুবরণ করেন।
১৯৮০ সালে হামিদুর রহমান একুশে পদক লাভ করেন।
শিল্পচর্চায় অবদানের ফলে হামিদুর রহমান দেশে-বিদেশে পুরস্কৃত ও সম্মানিত হয়েছেন। ১৯৭২ সালে "মাদার অ্যান্ড স্মোক" চিত্রের জন্য তিনি 'ন্যাশনাল এক্সিবিশন অব বাংলাদেশী পেইন্টার্স' থেকে শ্রেষ্ঠ পুরস্কার লাভ করেন। পরবর্তীতে তাঁর "ফ্লাওয়ার ইন মাই বডি" চিত্র ইরানের '৫ম তেহরান দ্বিবার্ষিক'-এ প্রথম পুরস্কার লাভ করে। কমনওয়েলথ পেইন্টার্স এক্সিবিশনে শ্রেষ্ট পুরস্কার হিসেবে সম্মানিত হয় তাঁর অঙ্কিত "বোট"। ১৯৬২ সালে তাঁর "সানফ্লাওয়ার" চিত্রটি পাকিস্তানের রাওয়ালপিণ্ডিতে 'ন্যাশনাল এক্সিবিশন অব পেইন্টিংস অ্যান্ড স্কালপচার্স'-এ শ্রেষ্ঠ পুরস্কার লাভ করে। ১৯৭০ সালে পাকিস্তান সরকার তাঁকে 'প্রেসিডেন্ট অ্যাওয়ার্ড অব প্রাইড অব পারফরমেন্স ফর পেইন্টিং' পদক প্রদান করলেও হামিদুর রহমান কর্তৃক প্রত্যাখাত হয়।
চিত্রশিল্পে বিশেষ অবদানের জন্য ২০০৭ সাল থেকে প্রতিবছর হামিদুর রহমানের পরিবার থেকে তাঁর নামাঙ্কিত "হামিদুর রহমান পুরস্কার" প্রদান করা হয়। বেঙ্গল ফাউন্ডেশন এই পুরস্কার প্রদানের দায়িত্বে থাকে।
আনোয়ার পাশা (লেখক)
আনোয়ার পাশা (এপ্রিল ১৫, ১৯২৮-ডিসেম্বর ১৪, ১৯৭১) একজন বাংলাদেশী কবি, কথাসাহিত্যিক এবং শিক্ষাবিদ। তাঁর পিতার নাম হাজী মকরম আলী আর মা সাবেরা খাতুন। ১৯৭১ সালের ১৪ ডিসেম্বর বাংলাদেশের স্বাধীনতা যুদ্ধ চলাকালে ঢাকার মিরপুরের বধ্যভূমিতে পাকিস্তান সামরিক বাহিনীর সহযোগী আল বদর বাহিনীর সদস্যদের হাতে তিনি নিহত হন।
আনোয়ার পাশা মুর্শিদাবাদ জেলার বহরমপুর মোহকুমার রাঙ্গামাটি চাঁদপাড়া ইউনিয়নের অন্তর্গত ডবকাই গ্রামে জন্মগ্রহণ করেন। বাংলা সন অনুযায়ী তাঁর জন্ম হয় ২ বৈশাখ ১৩৩৫ সনে। তিনি ১৯৪৬ সালে মাদ্রাসা পরীক্ষায় প্রথম বিভাগে কৃতকার্য হন। কিন্তু ১৯৪৮ সালে আই এ পরীক্ষা দিয়ে পাশ করেন বহরমপুর কৃষ্ণনাথ কলেজ থেকে। এরপর তিনি চলে আসেন রাজশাহীর বিখ্যাত রাজশাহী কলেজে। এখান থেকে বাংলা সাহিত্যে স্নাতক পাশ করেন ১৯৫১ সালে এবং কলকাতা বিশ্ববিদ্যালয় থেকে বাংলা সাহিত্যেই স্নাতকোত্তর সম্মাননা অর্জন করেন।
মানিকচক হাই মাদ্রাসায় শিক্ষকতার মাধ্যমে আনোয়ার পাশার কর্মজীবন শুরু হয়। পরে তিনি ১৯৫৪ সালে ভাবতা আজিজিয়া হাই মাদ্রাসায় এবং ১৯৫৭ সালে সাদিখান দিয়ার বহুমুখী উচ্চ মাধ্যমিক বিদ্যালয়ে শিক্ষকতা করেন। ১৯৫৮ সালে তিনি পাবনা এডওয়ার্ড কলেজে প্রভাষক হিসেবে যোগ দেন এবং পরবর্তীতে এই কলেজেরই বাংলা বিভাগের অধ্যাপক হিসেবে কর্মরত থাকেন।
১৯৬৬ সালে ঢাকা বিশ্ববিদ্যালয়ের বাংলা বিভাগে অস্থায়ী প্রভাষক হিসেবে যোগদান করেন। পরে ১৯৬৯ সালে অধ্যাপক মুনীর চৌধুরী অধ্যক্ষ থাকাকালে তিনি স্থায়ী প্রভাষক হন। ১৯৭০ সালে তিনি জ্যৈষ্ঠ প্রভাষক পদে পদোন্নতি পান। মৃত্যুর পূর্ব পর্যন্ত তিনি এখানেই কর্মরত ছিলেন।
১৯৭১ সালের ১৪ ডিসেম্বর পাকিস্তান সেনাবাহিনীর সাহায্যকারী আল বদর গোষ্ঠীর একটি দল তাঁকে বিশ্ববিদ্যালয় আবাসন থেকে চোখ বেঁধে নিয়ে যায় এবং মিরপুর বুদ্ধিজীবী স্মৃতিসৌধের নিকট নির্মমভাবে হত্যা করে। ঢাকা বিশ্ববিদ্যালয়ের জামে মসজিদের পাশে তাঁকে সমাহিত করা হয়েছে।
৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
আনোয়ার পাশা ছিলেন কবি, ঔপন্যাসিক ও প্রাবন্ধিক। তাঁর সাহিত্যকর্মে ফুটে ওঠে দেশাত্মবোধ, মননশীলতা এবং প্রগতিশীল ও অসাম্প্রদায়িক চিন্তাচেতনার। তাঁর সাহিত্যজীবনের সূচনা ছাত্রাবস্থায়। রাজশাহী কলেজে বিএ শ্রেণীতে পড়ার সময় তিনি রচনা করেন "হাস্নাহেনা" শিরোনামে একটি রম্যরচনা প্রকাশ করেন। বাংলাদেশের মুক্তিযুদ্ধ নিয়ে রচিত প্রথম উপন্যাস রাইফেল রোটি আওরাত রচনার জন্য তিনি মরনোত্তর স্বাধীনতা পদকে ভূষিত হন।
আনোয়ারুল হক
আনোয়ারুল হক (জুলাই ১৮, ১৯১৮-নভেম্বর ১৮, ১৯৮১) ছিলেন বাংলাদেশী চিত্রশিল্পী। 
তৎকালীন "পূর্ব পাকিস্তান সরকারি আর্ট ইন্সটিটিউট" (বর্তমানে চারুকলা ইন্সিটিটিউট) গড়ে তোলার পেছনে তাঁর ভূমিকা ছিল। প্রতিষ্ঠিত হওয়ার পর থেকেই উক্ত প্রতিষ্ঠানের শিক্ষক হিসেবে দায়িত্ব পালন করেন এবং শিক্ষক হিসেবে সুনাম অর্জন করেন।
১৯৪৫ সালে সর্বভারতীয় শিল্পকলা প্রতিযোগিতায় 'জল রঙ চিত্রে' শ্রেষ্ঠ শিল্পীর সম্মান লাভ করেন।
আন্দলিব সাদানী
ডঃ আন্দলিব সাদানী (মার্চ ১, ১৯০৪-জুলাই ২৯, ১৯৬৯) ফার্সি ও উর্দু সাহিত্যের এক জন খ্যাতনামা কবি, গল্পকার, গবেষক এবং সমালোচক। তাঁর অপর নাম ওয়াজাহাদ হোসেন। ১৯৪৫-১৯৬৯ পর্যন্ত তিনি ঢাকা বিশ্ববিদ্যালয়ে উর্দু ও ফার্সি বিভাগে অধ্যাপনা করেছেন।
আন্দলিব সাদানীর প্রকাশিত গ্রন্থের সংখ্যা প্রায় বারোটি।সর্বশেষ গ্রন্থের জন্য তিনি ১৯৬৮ সালে দাউদ পুরস্কার লাভ করেন।
উইকিমিডিয়া ফাউন্ডেশন
উইকিমিডিয়া ফাউন্ডেশন একটি আন্তর্জাতিক অলাভজনক প্রতিষ্ঠান। এর প্রধান কার্যালয় মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহরে। প্রাথমিকভাবে প্রতিষ্ঠানটির কার্যক্রম ফ্লোরিডাতে শুরু করা হয় এবং সেই রাজ্যের আইন অনুযায়ী এটি প্রতিষ্ঠা করা হয়েছিল। উইকিমিডিয়া ফাউন্ডেশন ইন্টারনেট ভিত্তিক বেশকিছু সমন্বিত উইকি প্রকল্প পরিচালনা করে থাকে। এর মধ্যে রয়েছে উইকিপিডিয়া, উইকিঅভিধান, উইকিউক্তি, উইকিবই (উইকিজুনিয়র সহ), উইকিসোর্স, উইকিমিডিয়া কমন্স, উইকিপ্রজাতি, উইকিসংবাদ, উইকিবিশ্ববিদ্যালয়, উইকিমিডিয়া ইনকিউবেটর এবং । প্রকল্পগুলির মধ্যে অন্যতম প্রধান ইংরেজি উইকিপিডিয়া,বিশ্বব্যাপী সর্বাধিক ভিজিট করা প্রথম ১০টি সাইটের একটি।
জুলাই ২০, ২০০৩ সালে উইকিপিডিয়ার সহপ্রতিষ্ঠাতা জিমি ওয়েলস আনুষ্ঠানিকভাবে উইকিমিডিয়া প্রতিষ্ঠার ঘোষণা দেন, যিনি বোমিস নামের প্রতিষ্ঠানটির তত্ত্বাবধায়নে উইকিপিডিয়া পরিচালনা করছিলেন।
যে তারিখে উইকিমিডিয়ার কোন প্রকল্প আনুষ্ঠানিকভাবে প্রকাশ করা হয়েছে অথবা বেটা সংস্করণ ব্যবহারের জন্য উন্মুক্ত করা হয়েছে সেই তারিখটি প্রকাশের তারিখ কলামে দেখানো হয়েছে।
উইকিমিডিয়া প্রকল্পগুলো বিশ্বব্যাপী তার কার্যক্রম পরিচালনা করে থাকে। সাংগঠনিক কার্যক্রম সফলভাবে পরিচালনা করার জন্য উইকিমিডিয়া তার সহায়ক সংগঠনের একটি আন্তর্জাতিক নেটওয়ার্ক তৈরি করার লক্ষ্যে কাজ করে যাচ্ছে।
উইকিমিডিয়া ফাউন্ডেশনের হচ্ছে আত্মনির্ভরশীল সংগঠন যারা উইকিমিডিয়া ফাউন্ডেশনের সাথে একই লক্ষ্যে বিশ্বাসী এবং সেই লক্ষ্য অর্জনের সহায়তা করার জন্য নির্দিষ্ট ভৌগোলিক পরিসীমায় কাজ করে থাকে। এই স্থানীয় চ্যাপ্টারগুলো উইকিমিডিয়া ফাউন্ডেশন, উইকিমিডিয়া সম্প্রদায় এবং উইকিমিডিয়া প্রকল্পগুলোকে নানাভাবে সহায়তা করে থাকে, যথা- অণুদান সংগ্রহ, স্থানীয় অণুষ্ঠানসমূহ আয়োজন এবং উন্মুক্ত তথ্য, উইকি সংস্কৃতি ও উইকিমিডিয়া সম্পর্কে সাধারণ মানুষের কাছে তথ্য পৌঁছে দাওয়া।
Local chapters are self-dependent associations with no legal control of nor responsibility for the websites of the Wikimedia Foundation and vice versa.
মাও ৎসে-তুং
মাও ৎসে-তুং বা মাও সেতুং বা মাও জেদং (, ) (জন্ম- ডিসেম্বর ২৬, ১৮৯৩; মৃত্যু- সেপ্টেম্বর ৯, ১৯৭৬) চীনা বিপ্লবী মার্কসবাদী তাত্ত্বিক ও রাজনৈতিক নেতা। ১৯৪৯ সালে সমাজতন্ত্রী চীনের প্রতিষ্ঠার পর থেকে ১৯৭৬ সালে মৃত্যুর আগ পর্যন্ত তিনি চীন শাসন করেন। নেতা ছিলেন। তিনি চীনের কমিউনিস্ট পার্টি প্রতিষ্ঠা করেন। মার্কসবাদ-লেনিনবাদে তার তাত্ত্বিক অবদান, সমর কৌশল এবং তার কমিউনিজমের নীতি এখন একত্রে মাওবাদ নামে পরিচিত।
তিনি চীনের হুনান প্রদেশের শাং তান জেলার শাউ শাং চুং গ্রামের কৃষক পরিবারে জন্মগ্রহণ করেন। মাও ৎসে-তুঙের বাবার নাম ছিল মাও জেন শেং (শুন সেন)। শুন শেং দরিদ্র কৃষক হলেও কয়েক বছর সেনাবাহিনীতে চাকরি করে জমিজমা ক্রয় করে অবস্থার উন্নতি করেন এবং কাঁচামালের ব্যবসা করে রীতিমত মধ্যবিত্ত গৃহস্থ হয়ে ওঠেন। মাওয়ের অন্য দুই ভাইয়ের নাম ছিল সে সেন ও সে তান। মাওয়ের মা ছিলেন শিয়াং শিয়াং জেলার তং শিয়াতো গ্রামের বেন পরিবারের মেয়ে। তিনি ছিলেন দয়ালু। বৌদ্ধ ধর্মে তার খুব ভক্তি ছিল। মাওয়ের বয়স যখন মাত্র সাত তখন থেকে খেতখামারের কাজে লেগে যান।
১৯০১ সালে আট বছর বয়সে মাও গ্রামের পাঠশালায় ভর্তি হন। এবং তেরো বছর বয়স পর্যন্ত ঐ পাঠশালাতে লেখাপড়া করেন। ১৯০৬ সালে মাওয়ের গ্রামের পড়াশোনা শেষ হয়। এরপর তার বাবা তাকে সৈন্যদলে ভর্তি করানোটাকে লাভজনক মনে করেন। তার আগে মাওয়ের সঙ্গে এগারো-বারো বছরের একটা মেয়েকে বিয়ে দিয়ে দেওয়া হয়। পরবর্তীকালে মাও ৎসে-তুং এবিষয়ে লিখেছিলেন- 'এটা ছিল একেবারে নামমাত্র বিয়ে। আমি কখনোই তার সঙ্গে বসবাস করিনি এবং তাকে আমার স্ত্রী বলেও মনে করিনি।'
তাঁর পূর্বপুরুষেরা ছিলেন:
মাও সে ৎসে-তুঙের চার স্ত্রী আর তাদের মোট সন্তানের সংখ্যা ছিল ১০ জন। তারা হলেন:
গণিতের ক্ষেত্রসমূহ
গণিতের ক্ষেত্র হলো ইতিহাসের সবচেয়ে বিভাজিত বিষয়গুলোর একটা। প্রতিনিয়ত গণিতের নতুন নতুন ক্ষেত্র তৈরি হচ্ছে। গণিতের ক্ষেত্রগুলোর প্রকারভেদের জন্য বিভিন্ন পরিকল্পনা করা হয়েছে। তাঁদের অনেকগুলোর মধ্যে মিল রয়েছে। তবে নতুন নতুন ক্ষেত্র আর নতুন আবিস্কৃত সংযোগ গুলোর জন্য এই ভাগ বাড়ছে।
সাধারণত গণিতকে দুই ভাগে ভাগ করা যায়। বিশুদ্ধ গণিত ও ব্যবহারিক গণিত। বিশুদ্ধ গণিতে সাধারণত তত্ত্ব নিয়ে আলোচনা করা হয় এবং ব্যবহারিক গণিতে সাধারণত দৈনন্দিন জীবনের সমস্যার সমাধান নিয়ে আলোচনা করা হয়। তবে এই বিভাজন স্পষ্ট নয়। কেননা অনেক ক্ষেত্র বিশুদ্ধ গণিত হিসেবে প্রতিষ্ঠিত হলেও ব্যবহারিক দুনিয়ার সমস্যা সমাধানে সরাসরি কাজে লেগে যায। আরো বড় বিভাজন যেমনঃ বিচ্ছিন্ন গণিত ও গণনার গণিত সাম্প্রতিক সময়ের তৈরি।The study of structure starting with numbers, first the familiar natural numbers and integers and their arithmetical operations, which are recorded in elementary algebra. The deeper properties of whole numbers are studied in number theory. The investigation of methods to solve equations leads to the field of abstract algebra, which, among other things, studies rings and fields, structures that generalize the properties possessed by everyday numbers. Long standing questions about compass and straightedge construction were finally settled by Galois theory. The physically important concept of vectors, generalized to vector spaces is studied in linear algebra.
(Also transformation groups, abstract harmonic analysis)
Analysis is primarily concerned with change. Rates of change, accumulated change, multiple things changing relative to (or independently of) one another, etc.
(Also: probabilistic potential theory, numerical approximation, representation theory, analysis on manifolds)
জ্যামিতি (Geometry) (MSC 51) deals with spatial relationships, using fundamental qualities or স্বতঃসিদ্ধ (axioms). Such axioms can be used in conjunction with mathematical definitions for points, straight lines, curves, surfaces, and solids to draw logical conclusions. See also জ্যামিতি-সম্পর্কিত বিষয়ের তালিকা (List of geometry topics)
আরও দেখুন সম্ভাবনা ও পরিসংখ্যান শব্দকোষ (glossary of probability and statistics)
নবতারা
নবতারা মহাপ্লাবনসম একটি পারমানবিক বিস্ফোরণ যা কোন শ্বেত বামন তারার গাত্রে হাইড্রোজেনের বিবৃদ্ধির মাধ্যমে সংগঠিত হয়। এর ইংরেজি প্রতি শব্দ Nova star।
সাই আপসাইলন
সাই আপসাইলন (ΨΥ, Psi U) ১৮৩৩ সালে ইউনিয়ন কলেজে প্রতিষ্ঠিত একটি ভ্রাতৃসংঘ। প্রাচীনত্বের দিক দিয়ে এটি পঞ্চম। উত্তর অ্যামেরিকার কলেজ এবং বিশ্ববিদ্যালয়গুলোতে এর শাখা রয়েছে।
দ্বিতীয় চীন-জাপান যুদ্ধ
দ্বিতীয় চীন-জাপান যুদ্ধের সূত্র লুকিয়ে আছে ১৮৯৪-৯৫ সনের প্রথম চীন-জাপান যুদ্ধে ।সে সময় কুইং বংশের অধীন চীন জাপানের কাছে হেরে গিয়ে তাইওয়ান ছেড়ে দিতে এবং কোরিয়ার স্বাধীনতা স্বীকার করতে বাধ্য হয়। কুইং বংশের পতনের পর চীনে অনেক সামন্ত রাজার উথ্থান ঘটে এবং বিশৃঙ্খলা ছড়িয়ে পড়ে । অন্যদিকে জাপান সাম্রাজ্য আধুনিক ও শক্তিশালী হতে থাকে । চীনের বিভিন্ন এলাকায় জাপান তার প্রভাব বলয় সৃষ্টি করতে থাকে ।
১৯২০-৩০ এর দশকে চিয়াং কাই-শেক এর কুয়ো মিনটাং সরকার চীনকে একীভূত করতে শুরু করে । সেসময় সরাসরি জাপানের সাথে যুদ্ধ করার সামর্থ্য তাদের ছিল না । চিয়াং কাই-শেক একে একে সামন্ত রাজাদের পরাজিত করতে থাকেন । অন্যদিকে তিনি চীনা কমিউনিস্টদের সাথেও গৃহযুদ্ধ শুরু করেন । হাতছাড়া হয়ে যাবার ভয়ে ১৯৩২ সালে জাপান উত্তর চীনের মাঞ্চুরিয়া প্রদেশ দখল করে ফেলে ও সেখানে পুতুল রাষ্ট্র মাঞ্চুকিয়ো স্থাপন করে ।
১৯৩৬ সালের ২২শে অক্টোবর জিয়ানের (xian incident) ঘটনার পর চিয়াং চীনা কমিউনিস্টদের (cpc) সাথে একত্রে জোট গঠন করতে বাধ্য হন । ৭ই জুলাই, ১৯৩৭ এ জাপান 'মার্কোপোলো' ব্রীজের নাটক সাজিয়ে চীনের সাথে পুরোদমে যুদ্ধ বাঁধিয়ে দেয় । প্রথমে দ্রুতগতিতে এগোলেও জাপানীরা সাংহাইতে এসে বাধা পায় । ডিসেম্বরে সাংহাইয়ের পতন ঘটে । রাজধানী নানকিং (nanjing) এরও পতন হয় । নাংকিঙে জাপানী অত্যাচারের বীভত্সতা সারাবিশ্বে প্রতিবাদের ঝড় তোলে । চীনারা মুখোমুখি যুদ্ধের বদলে নানানভাবে বাধা দিয়ে দখলদারদের ব্যতিব্যাস্ত করে রাখার চেষ্টা করে । তারা চুংকিঙেরাজধানী সরিয়ে আনে। ‍‍‍‌‌‌১৯৪০ সালের মধ্যে যুদ্ধের উদ্দেশ্যহীনতা স্পষ্ট হয়ে যায় ।
৭ই ডিসেম্বর ১৯৪১,পার্ল হারবার আক্রমণের মাধ্যমে জাপান বিশ্বযুদ্ধে প্রবেশ করে । চীনও আনুষ্ঠানিকভাবে জাপানের সাথে যুদ্ধ ঘোষণা করলো । সমন্বিত চীনা বাহিনী বার্মা এলাকায় যুদ্ধে অংশ নেয় । প্রশান্ত মহাসাগরের যুদ্ধে প্রাথমিক সাফল্যের পরে জাপান ক্ষতির সম্মুখীন হতে থাকে । ১৯৪৫ সাল থেকে চীন আমেরিকার সাহায্যে অবরুদ্ধ এলাকা মুক্ত করতে শুরু করে । এরসাথেসোভিয়েত ইউনিয়নও যোগ দেয় । ১৫ই অগাস্ট ১৯৪৫, আণবিক বোমা বিস্ফোরণের সাথে সাথে জাপানের যুদ্ধ শেষ হয়ে যায় । ৯ই সেপ্টেম্বর জাপান আত্মসমর্পণ করে ।
আন্তনিন দ্ভরাক
আন্তনিন লেওপল্‌ৎ দ্ভরাক (চেক , আ-ধ্ব-ব [ˈantɔɲiːn ˈlɛɔpɔlt ˈdvɔr̝aːk]) (সেপ্টেম্বর ৮, ১৮৪১ – মে ১, ১৯০৪) ছিলো একজন চেক রোমান্টিক সঙ্গীতের সুরকার।
গ্রাফেনবার্গ স্পট
গ্রাফেনবার্গ স্পট বা জি-স্পট হচ্ছে যোনিপথের একটি ক্ষুদ্র অংশবিশেষ যা মূত্রথলির নিচে অবস্থিত। এর নামকরণ করা হয়েছে জার্মান স্ত্রী-রোগ বিশেষজ্ঞ আর্নেস্ট গ্রাফেনবার্গ-এর নামানুসারে। ধারনা করা হয় যোনিপথের শুরু হতে ১-৩ ইঞ্চির মাঝেই এর অবস্থান। জি-স্পট হচ্ছে যোনিপথের সেই অংশ যা সামান্য স্পর্শেই প্রচণ্ড যৌন উত্তেজনার সৃষ্টি করে। অধিকাংশ মহিলাদের ক্ষেত্রে তখনই যৌন উত্তেজনা সৃস্টি হয়, যখন জি-স্পটে চাপ বা ঘর্ষণ অনুভূত হয়। যদিও জি-স্পটে বারংবার চাপ প্রয়োগ করা হলে এটি মুত্রনালীকে মুত্র সঞ্চালনে উদ্দিপ্ত করে, কিন্তু পরিপুর্ণ যৌনমিলনের জন্য জি-স্পট-এর সঠিক ব্যবহার আবশ্যক।
তবে জি-স্পটের অস্তিত্ব এবং নারীদের নির্গমনের কোন প্রমান পাওয়া যায়নি। যদিও জি-স্পট সংক্রান্ত গবেষণা ১৯৪০ এর দশক থেকেই চলে আসছে। এর অস্তিত্ব, অবস্থান এবং সংজ্ঞার স্বপক্ষে এবং বিপক্ষে বহু বিতর্ক বিদ্যমান।
কাতারের জাতীয় পতাকা
কাতারের জাতীয় পতাকার অনুপাত ১১:২৮। এটি মেরুন বর্ণের; এর পতাকাদন্ডের দিকের অংশে একটি চওড়া খাঁজকাটা সাদা অংশ রয়েছে।
কাতারের পতাকার বর্ণগুলির তাৎপর্য হলো
পতাকাটি চালু হয় ১৯৭১ সালের জুলাই ৯ তারিখে। এটির নকশা বাহরাইনের জাতীয় পতাকার অনুরূপ, কেবল অনুপাত ও বর্ণগুলি আলাদা। মেরুন বর্ণের অংশটি আসলে লাল ছিলো, কিন্তু প্রথম পতাকাটি রঙ করার পর রোদে শুকাতে দেয়া হয়, এবং লাল অংশটি ফিকে হয়ে মেরুন হয়ে যায়। পতাকার প্রারম্ভিক নির্মাতার কাছে এই মেরুন বর্ণটি ভালো লাগায় সেটাকেই পতাকার মূল বর্ণ হিসাবে বেছে নেয়া হয়। এই বিশেষ মেরুন বর্ণ এখন 'কাতার লাল' নামে পরিচিত।
বাহরাইনের জাতীয় পতাকা
বাহরাইনের জাতীয় পতাকা র বামে পতাকাদন্ডের দিকে একটি সাদা অংশ এবং ডানে একটি লাল অংশ আছে। দুই অংশ একটি খাঁজকাটা রেখা দ্বারা বিভক্ত। রেখাটি ৫টি ত্রিভুজাকৃতির অংশ নিয়ে গঠিত।বাহরাইনের পুরাতন সকল পতাকাই পুরাপুরি লাল বর্ণের ছিল। তবে ঊনবিংশ শতকে পতাকায় একটি সাদা অংশ যোগ করা হয়, যা পার্শ্ববর্তী দেশগুলির সাথে শান্তি চুক্তির প্রতীক হিসাবে কাজ করে। কোণাযুক্ত খাঁজকাটা রেখাটি যোগ করা হয় বাহরাইনের পতাকাকে অন্যান্য রাজ্যের পতাকা হতে আলাদা করার জন্য।
২০০২ সালের আগে পর্যন্ত পতাকায় ৫টির অধিক কোণা ছিল। কিন্তু ২০০২ সালে এটির সংস্কার করে ৫টি ত্রিভুজাকার অংশ যোগ করা হয়।
ইন্দো-ইউরোপীয় ভাষাসমূহ
ইন্দো-ইউরোপীয় ভাষা পরিবারের অন্তর্গত ভাষা ও উপভাষাসমূহ বিশ্বের ৬টি মহাদেশে পাওয়া যায়। বেশির ভাগ ইন্দো-ইউরোপীয় ভাষা ইউরোপ ও দক্ষিণ এশিয়ায় বিবর্তন হয়। হিন্দি,বাংলা, ইংরেজি, লাতিন, ফার্সি ও রুশ ছাড়াও বিশ্বের অনেক অনেক ভাষা এই পরিবারের অন্তর্গত। "এথ্‌নোলগের" মতে বর্তমানে এই ভাষার ৪৪৫ টি জীবন্ত ভাষা সদস্য রয়েছে।
ইন্দো-ইউরোপীয় ভাষাপরিবারের ৮টি শাখা রয়েছে।আরও ৫টি শাখার অন্তর্গত সব ভাষাগুলো আর বলা হয় না।
বন্দে আলী মিয়া
বন্দে আলী মিঞা (জন্ম: ১৫ ডিসেম্বর, ১৯০৬ - মৃত্যু: ১৭ জুন, ১৯৭৯) একজন বাংলাদেশী কবি, ঔপন্যাসিক, শিশু-সাহিত্যিক, সাংবাদিক ও চিত্রকর।
বন্দে আলী মিঞা পাবনা জেলার রাধানগর গ্রামে এক নিম্নমধ্যবিত্ত পরিবারে জন্মগ্রহণ করেন। পিতা মুন্সী উমেদ আলী ছিলেন পাবনা জজকোর্টের একজন নিম্ন পদের কর্মচারী।
তিনি পাবনার মজুমদার একাডেমী থেকে ১৯২৩ সালে ম্যাট্রিকুলেশন পাস করে কলকাতা আর্ট একাডেমীতে ভর্তি হন এবং ১ম বিভাগে উত্তীর্ন হন। ১৯২৫-এ ইসলাম দর্শন পত্রিকায় সাংবাদিক হিসেবে যোগদান করেন। ১৯৩০ থেকে ১৯৪৬ পর্যন্ত কলকাতা কর্পোরেশন স্কুলে শিক্ষকতা করেন। দেশ বিভাগের পর তিনি কলকাতা জীবনে রবীন্দ্র-নজরুলের সান্নিধ্য লাভ করেন। তখন তাঁর প্রায় ২০০ খানা গ্রন্থ প্রকাশিত হয়। সে সময় বিভিন্ন গ্রামোফোন কোম্পানীতে তাঁর রচিত পালাগান ও নাটিকা রের্কড আকারে কলকাতার বাজারে বিশেষ জনপ্রিয়তা অর্জন করে। ১৯৬৪-র পর প্রথমে ঢাকা বেতারে ও পরে রাজশাহী বেতারে চাকরি করেন।
তিনি তাঁর কবিতায় পল্লী প্রকৃতির সৌন্দর্য বর্ণনায় নৈপুন্যের পরিচয় প্রদান করেছেন। প্রকৃতির রূপ বর্ণনায় তিনি ছিলেন সিদ্ধহস্ত।
তাঁর রচিত শিশুতোষ গ্রন্থ আজও অমর হয়ে আছে।
শিশু সাহিত্যে উল্লেখযোগ্য অবদানের জন্য তিনি ১৯৬২ সালে বাংলা একাডেমী পুরস্কার এবং ১৯৬৫ সালে প্রেসিডেন্ট পুরস্কার, ১৯৭৮ সালে রাজশাহীর উত্তরা সাহিত্য মজলিস পদক লাভ করেন। তিনি মরণোত্তর একুশে পদক এ ভূষিত হন।
১৯৭৯ সালের ১৭ জুন রাজশাহীতে তাঁর মৃত্যু হয়।
কঠিন অবস্থা পদার্থবিজ্ঞান
কঠিন অবস্থা পদার্থবিজ্ঞান (Solid-state physics) নামক ঘনীভূত পদার্থের পদার্থবিজ্ঞান-এর বৃহত্তম শাখায় কঠিন পদার্থ নিয়ে আলোচনা করা হয়। সাধারণত এ গবেষণার মূল বিষয় বিভিন্ন কেলাসিত পদার্থ, কেননা কেলাসিত পদার্থে পরমাণুসমূহ নিয়মিত পর্যাবৃত্ত আকারে সাজানো থাকে এবং এর ফলে এদের গাণিতিক মডেল তৈরি করা সহজ হয়। তাছাড়া কেলাসিত পদার্থসমূহের বৈদ্যুতিক, চৌম্বক, আলোকীয় ও যান্ত্রিক ধর্মাবলি প্রকৌশলের নানা উদ্দেশ্যে ব্যবহার করা যায়।
বাজিলিকা দি সান্তা ক্রোচে
বাজিলিকা দি সান্তা ক্রোচে (ইতালীয়: Basilica di Santa Croce "বাজ়িলিকা দি সান্তা ক্রোচে" অর্থাৎ "পবিত্র ক্রুশের ব্যাসিলিকা") ইতালির ফ্লোরেন্স নগরীর একটি প্রধান ক্যাথলিক চার্চ।
বিশ্ব ঐতিহ্যবাহী স্থান
বিশ্ব ঐতিহ্যবাহী স্থান বা ইউনেস্কো বিশ্ব ঐতিহ্যবাহী স্থান বিশেষ ধরণের (বন, পাহাড়, হ্রদ, মরুভূমি, স্মৃতিস্তম্ভ, দালান, প্রাসাদ বা শহর) একটি স্থান যা ইউনেস্কো কর্তৃক স্বীকৃত ও প্রণীত বিশ্ব ঐতিহ্যবাহী স্থানের তালিকায় লিপিবদ্ধ হয়েছে।
২০১৫ খ্রিস্টাব্দ পর্যন্ত বাংলাদেশের পাহাড়পুরের বৌদ্ধবিহার এবং বাগেরহাটের ষাটগম্বুজ মসজিদ - এ দুটি ঐতিহাসিক স্থানকে তালিকায় লিপিবদ্ধ করা হয়। এছাড়া মহাস্থানগড়, লালমাই-ময়নামতি, লালবাগ কেল্লা, হলুদ বিহার এবং জগদ্দল বিহার - এই পাঁচটি স্থানকে বিশ্ব ঐতিহ্য হিসেবে স্বীকৃতি দিয়ে এই তালিকায় অন্তর্ভুক্তির জন্য আবেদন করা হয়েছে (২০১৬ পর্যন্ত)। তদুপরি সুন্দরবনকে প্রাকৃতিক বিশ্ব ঐতিহ্য হিসাবে স্বীকৃতি দেয়া হয়েছে।
এ বিষয়ে ইউনেস্কোর একটি প্রকল্প রয়েছে যার নাম "আন্তর্জাতিক বিশ্ব ঐতিহ্য প্রকল্প"। এই প্রকল্পের আওতায় ২১টি রাষ্ট্র নিয়ে গঠিত "বিশ্ব ঐতিহ্য কমিটি" এই তালিকা প্রণয়নের কাজটি করে থাকে। এই সদস্য দেশগুলোকে প্রকল্পের "স্টেট পার্টি" বলা হয়। সদস্য দেশগুলো "জেনারেল এসেম্বলি অফ স্টেট পার্টিস" কর্তৃক একটি নির্দিষ্ট সময়ের জন্য নির্বাচিত হয়। এই কমিটি জাতিসংঘ নিরাপত্তা পরিষদের অনুরূপ।
এই প্রকল্পের কাজ হল বিশ্বের নানা স্থানে ছড়িয়ে থাকা অনন্যসাধারণ সাংস্কৃতিক ও প্রাকৃতিক গুরুত্ববিশিষ্ট স্থানসমূহ চিহ্নিত করা এবং তা একটি বৈশ্বিক তালিকায় নাম লিপিবদ্ধ করা। একইসঙ্গে তালিকাভূক্ত স্থানসমূহকে শ্রেণীভুক্ত করা হয়ে থাকে। ২০০৬ খ্রিস্টাব্দ পর্যন্ত এ ধরণের মোট ৮৩০টি স্থানের নাম বিশ্ব ঐতিহ্যবাহী স্থানের তালিকায় লিপিবদ্ধ করা হয়েছে। এর মধ্যে ৬৪৪টি সাংস্কৃতিক, ১৬২টি প্রাকৃতিক এবং ২৪টি মিশ্র শ্রেণীর। মোট ১৩৮টি রাষ্ট্রে এই স্থানগুলো অবস্থিত।
ইউনেস্কোর নীতি অনুসারে প্রতিটি ঐতিহ্যবাহী স্থানের একটি পরিচয়বাহী নম্বর দেওয়া হয়। বর্তমানে এই নম্বরের সংখ্যা ১২০০ ছাড়িয়ে গেছে যদিও স্থানের সংখ্যা আরও কম। প্রতিটি ঐতিহ্যবাহী স্থানের সমুদয় সম্পত্তি ও জমির মালিক ঐ স্থানটি যে দেশে অবস্থিত সেই দেশ। তবে এই স্থানগুলো রক্ষার দায়িত্ব বর্তায় আন্তর্জাতিক সম্প্রদায়ের উপর। তাই বিশ্ব ঐতিহ্যবাহী স্থান প্রকল্পের আওতাভুক্ত সকল রাষ্ট্রই প্রতিটি স্থান রক্ষার ব্যাপারে ভূমিকা নিতে পারে। কিছু বিশেষ শর্তসাপেক্ষে এই স্থানগুলোর রক্ষণাবেক্ষণের জন্য ইউনেস্কো গঠিত "বিশ্ব ঐতিহ্য ফান্ড" থেকে অর্থ সাহায্য দেয়া হয়।
২০০৪ সাল পর্যন্ত, সাংস্কৃতিক ঐতিহ্যের জন্য ছয়টি এবং প্রাকৃতিক ঐতিহ্যের জন্য চারটি মানদণ্ড ছিল। ২০০৫ সালে, দশটি মানদণ্ড মিলিয়ে একটি সেট করা হয়েছে। মনোনয়নপ্রাপ্ত সাইট "অসামান্য সার্বজনীন মান" এর হতে হবে এবং দশটি মানদণ্ডের নুন্যতম একটি শর্ত পূরণ করতে হবে।অঞ্চল এবং তাদের শ্রেণীবিভাগ অনুযায়ী স্থানের তালিকাঃ 
* অনেক স্থান একাধিক দেশে অবস্থিত।
নোট: শুধুমাত্র দশ বা তার বেশি স্থানের অধিকারী দেশ দেখানো হয়েছে,
কৃষ্ণ সাগর
কৃষ্ণ সাগর দক্ষিণপূর্ব ইউরোপের একটি সাগর। এটি ইউরোপ, আনাতোলিয়া ও ককেশাস দ্বারা বেষ্টিত এবং শেষ পর্যন্ত ভূমধ্যসাগর ও এজিয়ান সাগর এবং নানা প্রণালীর মাধ্যমে আটলান্টিক মহাসাগর-এর সাথে যুক্ত হয়। এটিকে বসফরাস প্রণালী মর্মর সাগর, ও দার্দানেলেস প্রণালী ভূমধ্যসাগর ও এজিয়ান সাগরের সাথে সংযুক্ত করে। এই সাগর পূর্ব ইউরোপ ও পশ্চিম এশিয়াকে বিভক্ত করে। কৃষ্ণ সাগর ক্রার্চ প্রণালী দ্বারা আজভ সাগরের সাথেও সংযুক্ত।
কৃষ্ণ সাগরের আয়তন (আজভ সাগর বাদ দিয়ে), সর্বোচ্চ গভীরতা , এবং পানির আয়তন । কৃষ্ণ সাগর পূর্ব-পশ্চিমে উপবৃত্তাকার ভাবে এদের মাঝে বিস্তৃতঃ বুলগেরিয়া, জর্জিয়া, রোমানিয়া, রাশিয়া, তুরস্ক, এবং ইউক্রেন.
এর মাটি গুলা কালো তাই তাকে কৃষ্ণ সাগর বলে
ক্রিমিয়া
ক্রিমিয়া বা স্বশাসিত প্রজাতন্ত্রী ক্রিমিয়া (ইউক্রেনীয়: Автономна Республіка Крим, "আভ়্‌তনম্না রেস্পুব্লিকা ক্রি'ম্‌"; রুশ: Автономная Республика Крым "আভ়্‌তোনম্নায়া রেস্পুব্লিকা ক্রি'ম্"}}; ক্রিমীয় তাতার: Къырым Мухтар Джумхуриети (সিরিলীয় লিপিতে) Qırım Muhtar Cumhuriyeti (রোমান লিপিতে) ("ক্বে'রে'ম মুহতার জুম্‌হুরিয়েতি") ইউক্রেনের অন্তর্গত একটি স্বশাসিত প্রজাতন্ত্র। এই প্রজাতন্ত্রটি কৃষ্ণ সাগরের উত্তর উপকূলে অবস্থিত। প্রজাতন্ত্রটির রাজধানী: সিমফারোপোল
বিশ্ব মহাসাগর দিবস
৮ জুন তারিখকে আন্তর্জাতিক মহাসাগর দিবস হিসেবে পালন করা হয়। ১৯৯২ সালে এই দিবস পালন শুরু হয়েছিলো। সে বছর ব্রাজিলের রিও ডি জেনেরোতে সংঘটিত ধরিত্রী সম্মেলনে এই সিদ্ধান্ত নেয়া হয়। ২০০৮ সালের পর থেকে জাতিসংঘ এই দিবসকে আনুষ্ঠানিকভাবে স্বীকৃতি দেয়।
পেট্রল
পেট্রল বা গ্যাসোলিন একটি বহুল ব্যবহৃত জীবাশ্ম জ্বালানি যা প্রাকৃতিকভাবে পাওয়া ক্রুড অয়েল বা জ্বালানি তেল পরিশোধনের মাধ্যমে পাওয়া যায়। এটি যুক্তরাষ্ট্রে গ্যাসোলিন নামে বেশি পরিচিত। আধুনিক নিঃশব্দ ও ছোট গাড়ির প্রায় সবগুলোই পেট্রল কিংবা অকটেন চালিত। এটি ডিজেল অপেক্ষা দামি আবার অকটেন হতে সামান্য কম দামি। পেট্রল চালিত গাড়ি অকটেন ব্যবহার করতে পারে কিন্তু ডিজেল ব্যবহার করতে পারেনা।
পেট্রলের ঘনত্ব সীমা হচ্ছে ০.৭১ - ০.৭৭ কেজি/লিটার ( ; ০.০২৬ পাউন্ড/ঘনইঞ্চি; ৬.০৭৩ পাউন্ড/ইউএস গ্যালন; ৭.২৯ পাউন্ড/গ্যালন)
ডিজেল
ডিজেল (ইংরেজি Diesel fuel ) এক ধরনের তরল জীবাশ্ম জ্বালানী। এটিকে খনিজ তৈল (পেট্রোলিয়াম) আংশিক পরিশোধনের মাধ্যমে পাওয়া যায়। অপেক্ষাকৃত কম দামের বলে এটিকে ডিজেল ইঞ্জিনযুক্ত ভারি যানবাহনে ব্যবহার হয়।
ডিজেলকে পেট্রলের চেয়ে উন্নততর জ্বলনক্ষম জ্বালানি হিসেবে গণ্য করা হয়।
জার্মান বিজ্ঞানী ও উদ্ভাবক রুডলফ ডিজেল তাঁর ১৮৯২ সালে উদ্সংভাবিত কোচন-স্ফুরণ ইঞ্জিনের জন্য পরীক্ষা-নিরীক্ষা চালানোর সময় ডিজেল জ্বালানি আবিষ্কার করেন। বিজ্ঞানী ডিজেল আদিতে কয়লার ধূলিকে জ্বালানি হিসেবে ব্যবহার করে ইঞ্জিনটি চালানোর জন্য নকশা করেছিলেন। পরবর্তীতে তিনি অন্যান্য জ্বালানি যেমন উদ্ভিজ্জ তেল নিয়েও পরীক্ষা চালান। তিনি তাঁর এই সমস্ত উদ্ভাবন ১৯০০ ও ১৯১১ সালের প্যারিস বিশ্ব মেলাতে উপস্থাপন করেন।
নদী গবেষণা ইনস্টিটিউট
নদী গবেষণা ইনস্টিটিউট (আরআরআই বা বাংলায় নগই) হল বাংলাদেশের একটি গবেষণা প্রতিষ্ঠান যা প্রধানত বাংলাদেশের বন্যা নিয়ন্ত্রন, নদীর নাব্যতারক্ষা ও পাললিকীকরণ, সেচব্যবস্থা এবং নদীর তীর সংরক্ষণ কাজে জরিপ পরিচালনা ও ব্যবস্থা গ্রহণের কাজ করে থাকে এবং এটি ফরিদপুরে অবস্থিত। এই জাতীয় প্রতিষ্ঠানটি গণপ্রজাতন্ত্রী বাংলাদেশ সরকারের পানিসম্পদ মন্ত্রনালয়ের অধীন একটি সংবিধিবদ্ধ সংস্থা। নদী গবেষণা ইনস্টিটিউট তিনটি বিভাগের সমন্বয়ে গঠিতঃ হাইড্রলিক রিসার্চ, জিওটেকনিক্যাল রিসার্চ এবং অর্থ ও প্রশাসন পরিদপ্তর।
১৯৪৮ সালে প্রতিষ্ঠিত "হইড্রলিক রিসার্চ ল্যাবরেটরি"-র সাথে একীভূত হয়ে ১৯৭৭ সালে ঢাকায় নদী গবেষণা ইনস্টিটিউটের জন্ম হয়। ১৯৮৯ সালের ১লা জুলাই এটি ঢাকা থেকে ফরিদপুরে স্থানান্তরিত হয়।
বাংলাদেশে নদী গবেষণা ইনস্টিটিউট ১৯৯১ সাল থেকে টেকনিক্যাল জার্নাল (পেশাগত জার্নাল) নামে জার্নাল প্রকাশ করে আসছে। টেকনিক্যাল জার্নাল ২০০০ সালে আইএসএসএন কর্তৃক আন্তর্জাতিক স্বীকৃতি লাভ করে এবং এটি ISSN:১৬০৬-৯২৭৭ ক্রম হিসেবে রেজিস্ট্রিকৃত হয়।
অন্তরকলন
অন্তরকলন () বা অবকলন বা ব্যবকলন গণিতশাস্ত্রের এমন একটি শাখা যাতে কোন রাশির অন্য কোন রাশির সাপেক্ষে পরিবর্তনের হার নিয়ে আলোচনা করা হয়। অর্থাৎ ক্রমবর্ধমান বা ক্রমহ্রাসমান দুটি রাশি, যাদের মধ্যে ফাংশনাল সম্পর্ক রয়েছে, তাদের একের সাপেক্ষে অপরের পরিবর্তনের হার নিরূপণ এবং এর তাৎপর্য নির্ণয় অন্তরকলনের মূল উদ্দেশ্য।
একটি বাস্তব ভেরিয়েবলের বাস্তব ফাংশনের জন্য, কোনও বিন্দুতে ঐ ফাংশনের অন্তরকলজ () লেখচিত্রটির স্পর্শকের নতির সমান।
একটি ফাংশনের অন্তরকলজ খুঁজে বের করার পদ্ধতিকে অন্তরকলন () বলা হয়।
অনেক আগে থেকেই অন্তরকলনের কিছু বিষয় সম্পর্কে ভারতীয় গণিতবিদদের ধারণা ছিল। ভাস্করাচার্য, কেরলের মাধবাচার্য প্রমুখ রোলের উপপাদ্য,পাই এর মান, সাইন এর
অসীম শ্রেণী প্রভৃতি আবিষ্কার করেন। তবে তারা কখনও একে পরিমাপের একটি স্বতন্ত্র পদ্ধতি হিসেবে প্রতিষ্ঠিত করতে পারেননি; কারণ তারা অভ্যাসবশতই কিছু পদ্ধতি প্রয়োগ করতেন যেগুলো ছিল গণিতের সাধারণ পদ্ধতির বিশেষ প্রয়োগ। পরবর্তীকালে দুইটি রাশির একটির সূক্ষ্মাতিসূক্ষ্ম পরিবর্তনের জন্য অন্যটির পরিবর্তন অর্থাৎ একটির সাপেক্ষে অন্যটির পরিবর্তনের হার নিয়ে অনেকেই বিশদ চিন্তাভাবনা করেন। এভাবেই একসময় বক্ররেখা বেষ্টিত কোন ক্ষেত্রের ক্ষেত্রফল, ঘনবস্তুর আয়তন প্রভৃতি নির্ণয়ের জন্য সমাকলন পদ্ধতির প্রয়োগ শুরু হয়। আর এই প্রায়োগিক আবিষ্কারের অংশীদার যৌথভাবে ইংরেজ বিজ্ঞানী স্যার আইজাক নিউটন এবং জার্মান বিজ্ঞানী গট‌ফ্রিড লাইব‌নিৎস। সপ্তদশ শতাব্দীর শেষ ভাগে এই আবিষ্কারের ঘটনা ঘটে এবং নিউটন এবং লাইব‌নিৎস পরস্পর স্বাধীনভাবে এটি আবিষ্কার করেন। এজন্য দীর্ঘদিন পর্যন্ত নিউটন ও লাইব‌নিৎস সমর্থকদের মধ্যে এ আবিষ্কার নিয়ে দ্বন্দ্ব্ব্ব্ব্ব ছিল।
তবে নিউটনের এ আবিষ্কার সম্বন্ধে কথিত আছে যে তিনি একদিন একটি আপেল গাছের নিচে বসে ছিলেন। এমন সময় গাছ হতে একটি আপেল তার পড়ে যায় আর তিনি লক্ষ্য করেন যে আপেল যখন পড়তে থাকে তখন তার গতিবেগ ধীরে ধীরে বাড়তে থাকে।
যদি রাশি formula_1 রাশি x এর একটি অপেক্ষক হয়, তাহলে অন্তরকলনের সাহায্যে x এর কোন মানের জন্যে y এর মান সর্বাধিক বা সর্বনিম্ন, তা নির্ণয় করা যায়।
পদার্থ-বিজ্ঞানে বহু ক্রিয়া সময়ের উপর নির্ভরশীল। এগুলির জন্য যে সমীকরণ, সেগুলি সমধান করতে অন্তরকলনের প্রয়োজন।
সহজ একটি ক্ষেত্রে, y=f(x)=mx+b,বাস্তব সংখ্যার m ও b, এবং নতি হবে m=Δy/Δx
যেখানে চিহ্ন Δ হল (গ্রিক বর্ণ Delta এর বড়হাতের অক্ষর) জন্য "ঐ ভেরিয়েবলের পরিবর্তনের" একটি সংক্ষেপ।যখন Δx ০ এর দিকে যায় তখন একে
dy/dx আকারে প্রকাশ করা হয়।
একটি বিন্দু a তে একটি ফাংশন f এর অন্তরকলজ হবে-
ফাংশন f(x)=x² এর x= 3 এ ,অন্তরকলনযোগ্য এবং তার অন্তরকলজ হয় 6.
একটি ফাংশনের অন্তরকলজ থাকার জন্য প্রয়োজনীয় শর্ত হল ফাংশনটি সন্তত হবে কিন্তু এই শর্ত পর্যাপ্ত নয়।
একটি ফাংশনের অন্তরকলজকে পুনরায় অন্তরকলন করলে দ্বিতীয় ক্রমের অন্তরকলজ পাওয়া যায়; তাকে রূপে প্রকাশ করা হয়। অনুরূপে উচ্চতর অন্তরকলজগুলি পাওয়া যায়।
যদি formula_8 হয় তবে
দেখুন অন্তরকলন সূচী
বাংলাদেশ ধান গবেষণা ইনস্টিটিউট
বাংলাদেশ ধান গবেষণা ইনস্টিটিউট কৃষি মন্ত্রণালয় (বাংলাদেশ) এর অধীনে একটি স্বায়ত্বশাসিত প্রতিষ্ঠান যা ১৯৭০ সালের ১ অক্টোবর পূর্ব পাকিস্তান ধান গবেষণা ইনস্টিটিউট হিসেবে কাজ শুরু করে। স্বাধীনতার পর নতুন নামকরণ করা হয় বাংলাদেশ ধান গবেষণা ইনস্টিটিউট, এটি বাংলাদেশ ধান গবেষণা ইনস্টিটিউট অ্যাক্ট, ১৯৭৩ অনুযায়ী প্রতিষ্ঠিত হয়। খাদ্য চাহিদার সাথে সঙ্গতি রেখে নিত্য নতুন ধান উদ্ভাবনের চেষ্টায় নিয়োজিত। সংক্ষেপে এই সংস্থা বি আর আর আই (BRRI=Bangladesh Rice Research Institute) নামেও পরিচিত।
ঢাকার জেলার ৩৬ কিলোমিটার উত্তরে গাজীপুর জেলার জয়দেবপুরে এই সংস্থার সদর দপ্তর অবস্থিত। সদর দপ্তরে ৭৬.৮৩ একর পরীক্ষন মাঠ, ১টি জার্মপ্লাজম ব্যাংক, ১০ টি নেট হাউস, ১০ টি গ্রিন হাউস, ২০ টি গবেষনাগার রয়েছে। সারাদেশে এই ইনষ্টিটিউটের ৯ টি আঞ্চলিক কেন্দ্র রয়েছে। কেন্দ্রগুলোর অবস্থান- কুমিল্লা, হবিগন্জ,সোনাগাজী, ফরিদপুর,বরিশাল,রাজশাহী, রংপুর, কুষ্টিয়া এবং সাতক্ষীরায়।
ব্রি’র মহাপরিচালক এর অধীনে ১৩ সদস্য বিশিষ্ট বোর্ড অব ম্যানেজমেন্ট এই প্রতিষ্ঠান পরিচালনা করে থাকে। প্রতিষ্ঠানটির ১৯টি গবেষণা বিভাগ, ৩ টি সাধারণ সেবা বিভাগ এবং ৮ টি প্রশাসনিক শাখা আছে। মোট ২৪৯ জন বিজ্ঞানীসহ সর্বমোট ৬৭৩ জন কর্মরত।
এই আঞ্চলিক কার্যালয় ১৯৭০ সালে প্রতিষ্ঠিত হয়, যা কুমিল্লার চম্পকনগরে অবস্থিত। এই কার্যালয় মোট ২৮.৯৪ হেক্টর জমির উপর অবস্থিত। এর মধ্যে ২২ হেক্টর জমি গবেষণার কাজে ব্যবহার করা হয়। কার্যালয় টি ৬ জন বৈজ্ঞানিক কর্মকর্তা সহ মোট ৩৩ জন জনবল দিয়ে পরিচালিত হয়।
এই আঞ্চলিক কার্যালয় ১৯৭৮ সালে ১২.৭৮ হেক্টর জমির উপর প্রতিষ্ঠিত হয়। কার্যালয় টি ৭ জন বৈজ্ঞানিক কর্মকর্তা সহ মোট ২৫ জন জনবল দিয়ে পরিচালিত হয়।
১৯৯১ সালে ৬ হেক্টর জমির উপর প্রতিষ্ঠিত এই কার্যালয়ে ৩ জন বৈজ্ঞানিক কর্মকর্তা সহ মোট ১১ জন কর্মরত আছে।
এটি ১৯৯৬ সালে প্রতিষ্ঠিত হলেও এখনো নিজস্ব কোন জমি বা খামার গড়ে উঠে নি। গবেষনার কাজের জন্য চাষীদের জমি ও বাংলাদেশ পানি উন্নয়ন বোর্ডের জমি ব্যবহার করা হয়।
আঞ্চলিক কার্যালয়, খুলনা, (এখন সাতক্ষীরা) ১৯৮৫ সালে প্রতিষ্ঠিত হলেও এর গবেষণা  কার্যক্রম ১৯৯৬ সালে খুলনার নিরালায় ভাড়া বাড়িতে শুরু করা হয়, যা পরবর্তীতে ০১ আগস্ট ১৯৯৯ সালে সাতক্ষীরা শহরে স্থানান্তর করা হয়।
বাংলাদেশ বন গবেষণা প্রতিষ্ঠান
বাংলাদেশ বন গবেষণা প্রতিষ্ঠান বাংলাদেশের বনসম্পদ, যা প্রয়োজনের তুলনায় সীমিত, তার রক্ষণা-বেক্ষণ ও পরিচর্যা এবং নতুন বনাঞ্চল সৃষ্টি, এ সংক্রান্ত গবেষণা পরিচালনা করে থাকে। এটি সংক্ষেপে বি এফ আর আই (BFRI=Bangladesh Forest Research Institute) নামে পরিচিত। এর প্রধান কার্যালয় চট্টগ্রামে অবস্থিত।
১৯৫৫ সালে পাকিস্তানের কেন্দ্রীয় সরকারের এক আদেশ বলে "পূর্ব পাকিস্তান বন গবেষণা ইনস্টিটিউট" নামে প্রতিষ্ঠানের জন্ম হয়। যা ১৯৭১ সালের পরবর্তী সময়ে নির্বাহী আদেশে বন অধিদপ্তরের অধীনে 'বাংলাদেশ বন গবেষণা প্রতিষ্ঠান নাম-করণ করা হয়।
বাংলাদেশ কৃষি গবেষণা পরিষদ
বাংলাদেশ কৃষি গবেষণা পরিষদ বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। "জাতীয় কৃষি গবেষণা পদ্ধতি" (National Agriculture Research System=NARS) সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। 
রাষ্ট্রপতির আদেশ নং ৩২- "বাংলাদেশ কৃষি গবেষণা পরিষদ আদেশ ১৯৭৩" বলে ১৯৭৩ সালের ৫ই এপ্রিল এই প্রতিষ্ঠানের জন্ম হয়। এই পরিষদ সংক্ষেপে বি এ আর সি (BARC=Bangladesh Agriculture Research Council) নামেও পরিচিত। ঢাকার ফার্ম গেটে এই পরিষদের দপ্তর অবস্থিত।
ভারতীয় শাস্ত্রীয় সংগীত
ভারতীয় শাস্ত্রীয় সঙ্গীতের চর্চা ভারতে বৈদিক যুগ হতেই চলে আসছে। প্রায় ২০০০ বছরের পুরোনো এই চর্চা মূলতঃ মন্দিরে পরিবেশিত স্তোত্র হতেই সৃষ্টি হয়েছে। সামবেদে সঙ্গীতকে একটি পূর্ণাঙ্গ ও বিস্তারিত বিষয় হিসেবে আলোচনা করা হয়েছে।
বর্তমানে ভারতীয় শাস্ত্রীয় সঙ্গীতের প্রধান তিনটি ধারা বিদ্যমানঃ-
হিন্দুস্তানী ও কর্ণাটকী সঙ্গীতের কিছু কাঠমোগত বৈশিষ্ট ও রীতি রয়েছে। উভয় ধরণের সঙ্গীতেই রয়েছে তাল নির্ভর মেলোডি মোড যা রাগ হিসেবে পরিচিত। রাগ সাতটি সুর সা রে গা মা পা ধা নি এবং ২২ টি শ্রুতির সমন্বয়ে সৃষ্টি হয়। ভারতীয় শাস্ত্রীয় সঙ্গীতের পরিবেশনা হয় মূলতঃ দু'ভাবে, কন্ঠে ও বাদ্যযন্ত্রে। ভারতীয় শাস্ত্রীয় সঙ্গীতের এককভাবে পরিবেশনকারী যন্ত্রসমূহ হচ্ছে সরোদ, সেতার, সুরবাহার, বীণা, সারেঙ্গী, বাঁশী, বেহালা, সন্তুর, তবলা, মৃদঙ্গ। এছাড়াও সহায়ক যন্ত্রসমূহ হচ্ছে তানপুরা, এস্রাজ, পাখোয়াজ ইত্যাদি।
হিন্দুস্তানী উচ্চাঙ্গ সঙ্গীতের প্রচলন মূলতঃ উত্তর ভারতে এবং কর্ণাটকী উচ্চাঙ্গ সঙ্গীত মূলতঃ দক্ষিণ ভারতে দেখা যায়।
হিন্দুস্তানী সঙ্গীত বা হিন্দুস্তানী উচ্চাঙ্গ সঙ্গীতের চর্চা বৈদিক যুগ হতে চলে আসলেও কেবলমাত্র হিন্দু সঙ্গীতের ঐতিহ্যই এতে নিবদ্ধ থাকেনি। বৈদিক দর্শন, ভারতের দেশজ শব্দ সুর এবং পারস্যের সাঙ্গীতিক প্রভাবে ঋদ্ধ হয়েছে উত্তর ভারতের এই হিন্দুস্তানী উচ্চাঙ্গ সঙ্গীত। পারস্যের সাঙ্গীতিক প্রভাব এসেছে মূলতঃ আফগান ও মুঘল সম্রাটদের মাধ্যমে।
হিন্দুস্তানী সঙ্গীতের মূল প্রেরণা এসেছে হিন্দু ধর্মে নব রস হতে। রাগ আশ্রিত এই সাঙ্গীতিক প্রকাশ বর্তমান অব্দি অতি জনপ্রিয়তায় আসীন হয়ে আছে। সাত সুর ও ২২টি শ্রুতির সমন্বয়ে আরোহন অবরোহন বিন্যাস, বাদী ও সমবাদী স্বরের প্রয়োগ এবং মীড়, গমক ও অন্যান্য সাঙ্গীতিক কৌশলের মাধ্যমে উচ্চাঙ্গ শাস্ত্রীয় সঙ্গীত রাগসমূহপরিবেশন করা হয়। ত্রয়োদশ এবং চতুর্দশ শতব্দীতে ভারতীয় উচ্চাঙ্গ শাস্ত্রীয় সঙ্গীতের ধারা সমমায়িক ধর্মীয়, লোকগীতি এবং নাট্যকলার সাঙ্গীতিক প্রকাশ হতে স্বতন্ত্র রূপ লাভ করেছে। ধ্রুপদ, ধামার, খেয়াল হচ্ছে বিভিন্ন ধরনের হিন্দুস্তানী সঙ্গীতের প্রকাশভঙ্গী। তবে সবচেয়ে জনপ্রিয় হচ্ছে খেয়াল।
পন্ডিত বিষ্ণুনারায়ণ ভাতখন্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সঙ্গীতের রাগ সমূহকে দশটি ঠাট বা গ্রুপে ভাগ করেছেন। এর আগে এগুলো বিভাজিত ছিল রাগ (পুরুষ), রাগিণী (স্ত্রী) এবং পুত্রা (সন্তান) হিসেবে। কেউ কেউ মনে করেন ভারতীয় উচ্চাঙ্গ শাস্ত্রীয় সঙ্গীতে সময় ও কাল নির্ভর রাগ রয়েছে প্রায় ৬,০০০ টি।
কর্ণাটকী উচ্চাঙ্গ সঙ্গীত বা কর্ণাটকী সঙ্গীত হচ্ছে ভারতীয় উচ্চাঙ্গ শাস্ত্রীয় সঙ্গীতের আদিতম রূপ। দক্ষিণ ভারতে উদ্ভূত কর্ণাটকী সঙ্গীত হচ্ছে পৃথিবীর প্রচীনতম সঙ্গীতসমূহের একটি। এটিতেও রাগ ও তালের প্রকাশ ঘটেছে ভিন্ন মাত্রায়। কর্ণাটকী সঙ্গীততে ৭২টি মেলোডিক কোড রয়েছে যেগুলোকে মেলাকারটা রাগ বলা হয়। এর সাথে সঙ্গত করবার জন্য রয়েছে ১০৮ ধরনের তাল।
পূরণধারা দাসকে (১৪৮০-১৫৬৪) কর্ণাটকী সঙ্গীতের পিতা বলা হয়। তিনি প্রায় ৪,৭৫,০০০ সঙ্গীত রচনা করেছেন যার বেশীর ভাগই হারিয়ে গেছে। তিনিই পরবর্তী যুগের কর্ণাটকী সঙ্গীতের রচয়িতাদের প্রেরণা ছিলেন।
ঠাট
ঠাট হচ্ছে হিন্দুস্তানী সঙ্গীতের এক ধরনের সাঙ্গীতিক প্রকাশ যা মূলতঃ রাগ সঙ্গীতকে শ্রেণীবদ্ধ করেছে। ঠাট এক বিশেষ শ্রেণীর স্বর সমগ্র। প্রতিটি ঠাটই ভিন্ন ভিন্ন শুদ্ধ ও বিকৃত সুরের সমন্বয়ে গঠিত।
একটি ঠাটের অধীনে অনেকগুলো রাগ থাকে
সাতটি স্বর হল :
স র গ ম প ধ ন
অপর দিকে এই সাতটি শুদ্ধ স্বর এর মধ্যে ৫টি স্বর এর বিকৃত রূপ রয়েছে :
র → ঋ ( কোমল রে )
গ → জ্ঞ ( কোমল গা )
ম → ক্ষ্ম ( তীব্র / কড়ি মা )
ধ → দ ( কোমল ধা )
ন → ণ ( কোমল নি )
পন্ডিত বিষ্ণুনারায়ণ ভাতখন্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সঙ্গীতের রাগ সমূহকে দশটি ঠাট বা শ্রেণীতে বিন্যস্ত করেছেন । মোটামুটিভাবে এই শ্রেণী বিভাজনই সর্বজন গৃহীত। এগুলো হচ্ছে
বাংলাদেশ মেরিন একাডেমী
বাংলাদেশ মেরিন একাডেমী বাংলাদেশের একটি সরকারি শিক্ষা প্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত।
বাংলাদেশ মেরিন একাডেমী প্রাঙ্গনে স্থাপন করা হচ্ছে বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। মাননীয় প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।
মেরিন একাডেমী প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিলো একমাত্র নৌ শিক্ষা প্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিলপাকিস্তান নৌ-বাহিনী স্বাধীনতা লাভের পর মেরিন একাডেমীর পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর ২০০ ক্যাডেট একাডেমীতে ভর্তি হয়। প্রতিষ্ঠাকাল থেকে এ পর্যন্ত একাডেমী হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন।
মেরিন একাডেমী নিম্নের বিশ্ববিদ্যালয় গুলির অধীনে নিবন্ধিত:বাংলাদেশ মেরিন একাডেমী বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে।
অলবার্সের হেঁয়ালি
জার্মান জ্যোতির্বিজ্ঞানী হাইনরিখ অলবার্স ১৮২৬ সালে এই হেঁয়ালিটি আবিষ্কার করেন। খুব সাধারণ একটি প্রশ্ন নিয়ে এই হেঁয়ালিটি তৈরি হয়েছে। তা হলো: "রাতের আকাশ অন্ধকার কেন?" মহাবিশ্ব যদি সুষমভাবে তারাপূর্ণ হতো তাহলে যেদিকেই তাকাই না কেন আমাদের দৃষ্টি কোন না কোন তারার পৃষ্ঠে গিয়ে পৌঁছানোর কথা আর সেক্ষেত্রে রাতের আকাশ অন্ধকার হওয়ার কথা নয়। এই প্রশ্নের উত্তর দিতে যেয়েই হেঁয়ালিটির সৃষ্টি।
হাইনরিখ অলবার্স
হাইন্‌রিশ ভিল্‌হেল্ম মাটেউস অলবের্স () (১১ই অক্টোবর ১৭৫৮ – ২রা মার্চ ১৮৪০) একজন জার্মান জ্যোতির্বিজ্ঞানী, চিকিৎসক ও পদার্থবিজ্ঞানী। তিনি অলবার্সের হেঁয়ালি আবিষ্কার করেন।
হেঁয়ালি
হেঁয়ালি (ইংরেজি - Paradox, গ্রীক - παράδοξος) বলতে একটি আংশিক সত্য বিবৃতি বা প্রস্তাবনা বুঝায় যা সাধারণ চিন্তাধারার সাথে একটি বিরোধের সৃষ্টি করে।যা যৌক্তিকভাবে সত্য নয়,আবার মিথ্যাও নয়।যেমন:সক্রেটিসের বিখ্যাত একটি উক্তি"আমি জানি যে,আমি কিছুই জানিনা"
এখন সমস্যা হচ্ছে;যদি সক্রেটিসের প্রথম বাক্য সত্য হিসেবে ধরে নেই"আমি জানি যে"তাহলে তাঁর দ্বিতীয় বাক্য ভুল"আমি কিছুই জানিনা"আবার তাঁর দ্বিতীয় বাক্য সত্য হিসেবে ধরে নিলে "আমি কিছুই জানিনা"প্রথম বাক্য ভুল কারণ সক্রেটিস জানে যে, সে কিছুই জানেনা।
আরও একটি বিখ্যাত প্যারাডক্স হচ্ছে:আমারা সবাই জানি যে,ঈশ্বর হচ্ছেন সর্বশক্তিমান। কিন্তু তাঁকে যদি বলা হয়"এমন কোন বস্তু তৈরী করার কথা, যা তিনি নিজেও উঠাতে পারবেন না"তাহলে কি হবে?প্রথমত তিনি যদি বস্তুটি উঠাতে ব্যর্থ হোন, তাহলে বলতে হবে তিনি সর্বশক্তিমান নন!আর যদি উঠাতে সক্ষম হোন,তাহলে বলতে হবে তিনি বস্তুটি ঠিকভাবে তৈরী করেননি সেই ক্ষেত্রেও বলতে হবে তিনি সর্বশক্তিমান নন!
হাইকু
হাইকু (একবচনে "হাইকি") একধরনের সংক্ষিপ্ত জাপানি কবিতা। তিনটি পংক্তিতে যথাক্রমে ৭, ৫ এবং ৭ জাপানি শ্বাসাঘাত মোরাস মিলে মোট ১৭ মোরাসের সংক্ষিপ্ত পরিসরে একটি মুহূর্তে ঘটিত মনের ভাব প্রকাশ করা হয়। জাপানি হাইকু একটি লাইনে লিখিত হয়। সেই বাক্যটিতে ১৭টি মোরাস থাকে। সাধারণত একটি ছবি বর্ণনা করার জন্য হাইকু লিখিত হয়। মোরাস ও মাত্রা একই ব্যাপার নয়। ইউরোপিয়গণ ১৭ মোরাসকে ১৭ দল মনে করে হাইকু লেখার সূত্রপাত করে। তাদের দেখাদেখি বাংলা ভাষায় ১৭ মাত্রার হাইকু লেখার প্রচলন হয়। মোরাস, দল ও মাত্রা এক-একটি ভাষার নিজস্ব শ্বাস অনুসারী। সেই অনুজায়ী ১২ মোরাসে ১৭ সিলেবল হয়। ইউরোপে ইমেজিস্ট আন্দোলনের পর ১৭ সিলেবলের পরিবর্তে আরো বেশী সিলেবলের হাইকু লেখা শুরু হয়েছে। জ্যাক কেরুয়াক প্রমুখ মার্কিন কবিগণ স্বীকার করেছেন যে মার্কিন উচ্চারণ জাপানি উচ্চারণ হইতে সম্পূর্ণ পৃথক। তাঁরা ১৭ দল ও তিন বাক্য্ বন্ধন অস্বীকার করে হাইকু লিখেছেন।
উপকথা
উপকথা হলে সাহিত্যের একটি ধরন, যাতে বিভিন্ন প্রাণী, কিংবদন্তিতুল্য সৃষ্টি, উদ্ভিদ, জড় বস্তু এবং প্রাকৃতিক উপাদানকে মনুষ্য ক্ষমতা প্রদান করা হয় (যেমন মনুষ্য ভাষায় কথা বলা) এবং তাদের জবানিতে গদ্য বা পদ্য ছন্দে ছোট কাল্পনিক গল্প বিবৃত হয়। এই গল্পগুলোর পরিণতিতে একটি বিশেষ নৈতিক শিক্ষা প্রদান করা হয়।
উপকথা নীতিকথা থেকে ভিন্ন কারণ নীতিকথায় প্রাণী, উদ্ভিদ, জড় বস্তু ও প্রাকৃতিক উপাদানকে কথা বলা বা অন্যান্য মনুষ্য ক্ষমতা প্রদান মূল চরিত্র হিসেবে দেখানো হয় না। তবে এই দুয়ের ব্যবহারের স্পষ্ট পার্থক্য লক্ষণীয় নয়। নিউ টেস্টামেন্টের কিং জেমসের সংস্করণে টিমোথির নিকট প্রথম চিঠি, টিমোথির নিকট দ্বিতীয় চিঠি, টাইটাসের নিকট চিঠি এবং পিটারের নিকট প্রথম চিঠিতে "μῦθος" ("পুরাণ") কে "উপকথা" হিসেবে অনুবাদ করা হয়েছে।
ইকবাল (দ্ব্যর্থতা নিরসন)
ইকবাল () একটি ফারসি শব্দ, যার অর্থ "ভাগ্য"। এটি মধ্যপ্রাচ্য, মধ্য এশিয়া, ও দক্ষিণ এশিয়ায় একটি প্রচলিত নাম।
ইকবাল দ্বারা বোঝানো যেতে পারেঃ
সেরা-অনুকূলকরণ (গণিত)
গণিতে, কম্পিউটার বিজ্ঞানে এবং অর্থনীতিতে সেরা-অনুকূলকরণ (optimization) বা গাণিতিক প্রোগ্রামিং (mathematical programming) বলতে একটি সেটে বিদ্যমান অনেকগুলো বিকল্প থেকে সবচেয়ে অনুকূলটি বা সেরাটি বেছে নেয়া বোঝায়।
খুব সাধারণক্ষেত্রে এটা সেই ধরনের সমস্যা নিয়ে গবেষণা বোঝায় যেখানে একটি নির্দিষ্ট সেট থেকে কোন বাস্তব বা পূর্ণসংখ্যা চলকের মান নিয়মতান্ত্রিকভাবে পছন্দ করার মাধ্যমে কোন বাস্তব ফাংশনের সর্বোচ্চ বা সর্বনিম্ন মান বের করার চেষ্টা করা হয়।
সেরা-অনুকূলকরণ ব্যবহারের প্রথম কৌশল হল গাউসের ঢালুতম-অবতরণ পদ্ধতি। ঐতিহাসিকভাবে সেরা-অনুকূলকরণের গবেষণার অনেকটাই রৈখিক প্রোগ্রামিংয়ের (linear programming) গবেষণার সাথে জড়িত ছিল। ১৯৪৭-এ জর্জ ডানৎসিখের সিম্প্লেক্স অ্যালগরিদম রৈখিক প্রোগ্রামিং গবেষণার একটি মাইলফলক ধরা হয়।
নিচে সেরা-অনুকূলকরণ গবেষণার গুরুত্বপূর্ণ গণিতবিদদের তালিকা দেয়া হলঃ
সমস্যাটিকে নিচের উপায়ে লেখা যায়
গ্রেট বুকস্ অব দ্য ওয়েস্টার্ন ওয়ার্ল্ড
গ্রেট বুকস্ অফ দ্য ওয়েস্টার্ন ওয়ার্ল্ড () বইয়ের একটি সিরিজের নামে যা যুক্তরাষ্ট্র থেকে ১৯৫২ সালে এনসাইক্লোপিডিয়া ব্রিটানিকা কর্তৃক প্রকাশিত হয়েছিল। এতে ৫৪ খন্ডের মধ্যে সকল বিখ্যাত পশ্চিমা লেখক ও বিজ্ঞানীদের রচনাসমূহ একত্রিত করার চেষ্টা করা হয়েছে। বর্তমানে ৬০ খন্ডে এর দ্বিতীয় সংস্করণ প্রকাশিত হয়েছে।
খন্ড ১
খন্ড ২
খন্ড ৩
খন্ড ৪
খন্ড ৫
খন্ড ৬
খন্ড ৭
খন্ড ৮
খন্ড ৯
খন্ড ১০
খন্ড ১১
খণ্ড 12
খণ্ড 13
খণ্ড 14
খণ্ড 15
খণ্ড 16
খণ্ড 17
খণ্ড 18
খণ্ড 19
খণ্ড 20
খণ্ড 21
খণ্ড 22
খণ্ড 23
খণ্ড 24
খণ্ড 25
খণ্ড 26
খণ্ড 27
খণ্ড 28
খণ্ড 29
খণ্ড 30
খণ্ড 31
খণ্ড 32
খণ্ড 33
খণ্ড ৩৪
খণ্ড ৩৫
খণ্ড 36
খণ্ড ৩৭
খণ্ড ৩৮
খণ্ড ৩৯
খণ্ড ৪০
খণ্ড ৪১
খণ্ড ৪২
খণ্ড ৪৩
খণ্ড ৪৪
খণ্ড ৪৫
খণ্ড ৪৬
খণ্ড ৪৭
খণ্ড ৪৮
খণ্ড ৪৯
খণ্ড ৫০
খণ্ড 51
খণ্ড 52
খণ্ড 53
খণ্ড 54
দ্বিতীয় সংস্করণের জন্য সূচিপত্র:
Volume 20
Volume 23
Volume 31
Volume 34
Volume 43
Volume 44
Volume 45
Volume 46
Volume 47
Volume 48
Volume 52
The six volumes of 20th century material consisted of the following:
Volume 55
Volume 56
Volume 57
Volume 58
Volume 59
Volume 60
প্রায়োরি অফ সায়োন
প্রায়োরি অফ সায়োন (Prieuré de Sion, ইংরেজি:Priory of Sion) প্রায় হাজার বছরের পুরনো একটি একটি গুপ্ত সংগঠন যাদেরকে অনেক ষড়যন্ত্রমূলক তত্ত্বের জন্য দায়ী করা হয়। ড্যান ব্রাউনের বিখ্যাত উপন্যাস দ্য দা ভিঞ্চি কোডে এই সংগঠন নিয়ে বিস্তর পটভূমি রচনা করা হয়েছে। এতে এই সংগঠনকে একটি প্রাচীন রহস্যময় ধর্মের অনুসারীদের প্রতিষ্ঠিত বলে উল্লেখ করা হয়েছে। ধারণা করা হয় একাদশ শতাব্দীতে এই সংগঠনটি প্রতিষ্ঠা লাভ করে।এদের মূল লক্ষ হল খ্রিস্টের বংশধরদের রক্ষা করা।তারা মনে করেন খ্রিস্ট ম্যারী ম্যাগডেনেল এর সাথে বিবাহ বন্ধনে আবদ্ধ হয়েছিলেন।কিন্তু এই ব্যাপারটি অনেকেই বিস্বাস করেন না।আর প্রায়োরিরা পেইগান ধর্মাবলম্বী।
বিভিন্ন সূত্র থেকে অভিযোগ করা হয় যে প্রায়োরি অফ সায়োন একাদশ শতকে প্রতিষ্ঠিত একটি গোপন সংগঠন যারা যীশু খ্রিস্টের রক্তের ধারা সংশ্লিষ্ট গোপন তথ্যসমূহ রক্ষা করার জন্য কাজ করে। মধ্যযুগে নাইট টেম্পলার নামে যে সশস্ত্র বাহিনী সৃষ্টি হয়েছিলো তা প্রায়োরির সামরিক শাখা হিসেবে বিবেচিত হয়। প্রায়োরি অফ সায়োনের প্রধানরা গ্র্যান্ড মাস্টার নামে পরিচিত। লিওনার্দো দা ভিঞ্চি, ভিক্টর হুগো এবং আইজাক নিউটনের মত বিশিষ্ট বিজ্ঞানী ও সাহিত্যিকদেরকে প্রায়োরির গ্র্যান্ড মাস্টার হিসেবে অভিযুক্ত করা হয়।
প্রায়োরি অফ সায়োন একজন গ্র্যান্ড মাস্টার বা Nautonnier দ্বারা পরিচালিত হয়। নিম্নোক্ত তালিকাটি পিয়েরে প্ল্যান্টার্ড "Philippe Toscan du Plantier" ছদ্মনামে ১৯৬৭ সালে প্রকাশ করেন। প্রকাশিত নথিটির নাম ছিল: Secret Dossiers of Henri Lobineau
গ্র্যান্ড মাস্টারদের দ্বিতীয় তালিকাটি ১৯৮৯ সালের সেপ্টেম্বর ৩ তারিখে Vaincre No. ৩ - এর ২২নং পৃষ্ঠায় প্রকাশিত হয়।
ইস্কিলুস
ইস্কিলুস (; গ্রিক ভাষায়: Αἰσχύλος; ইংরেজি ভাষায়: Aeschylus) (জন্ম: ৫২৫ খ্রিস্টপূর্ব — মৃত্যু: ৪৫৬ খ্রিস্টপূর্ব) একজন প্রাচীন গ্রিক নাট্যকার। তিনি প্রাচীনতম তিনজন গ্রিক ট্র্যাজেডি রচয়িতাদের মধ্যে একজন, যাদের লেখা সম্পূর্ণ হারিয়ে যায়নি। অন্য দুইজন হলেন সফোক্লেস এবং ইউরিপিদেস।
ইস্কিলুস জন্মেছিলেন এথেন্সের কাছাকাছি একটা ছোট্ট জনপদে, খ্রিস্টপূর্ব ৫২৫ অব্দে। তার পিতা ইউফেরিয়ান ছিলেন এথেন্সের প্রাচীন অভিজাতবর্গের সভ্য।
ইস্কিলুস প্রথমে ম্যারাথন ও পরবর্তীকালে সালামিসে পারস্যবাহিনীর সাথে গ্রীকদের যুদ্ধে গ্রীকদের হয়ে লড়াই করেন বলে মনে করা হয়। যুদ্ধে গ্রীকদের বিপর্যয় ও দুঃখবোধ তাকে ট্র্যাজেডি রচনাতে অণুপ্রাণিত করে। মানব জীবনের দুঃখ হতাশা তার মনের মধ্যে এক গভীর বেদনাবোধ জাগিয়ে তোলে,যা তিনি তার নাট্যঙ্গাগিকের মাধ্যমে উন্মোচিত করেছেন আর পেয়েছেন ট্র্যাজেডির প্রথম স্রষ্টার আসন।
ইস্কিলুস দীর্ঘ ৪০ বছর নাট্য চর্চায় নিমগ্ন ছিলেন। মৃত্যুর ৩ বছর আগে তার সুবিখ্যাত ত্রয়ী নাটক ওরেস্টিয়া (খ্রি.পূ. ৪৫৮) রচনার আগ পর্যন্ত নাটক রচনাতে তিনি ছিলেন ক্ষান্তিহীন। অভিধান লেখক সুইদাদের মতে ইস্কিলুস তার জীবনকালে ৯০ টির মত নাটক রচনা করে গিয়েছেন,যার মধ্যে সাতটি নাটক অখন্ডিত অবস্থায় আমাদের প্রজন্মের হাতে পৌছে। নাট্যজগতে তার প্রবেশের আগেই মূলত প্রোটিনাসের হাতে সূচিত হয়েছিল স্যাটায়ার নাটকের সমৃদ্ধ ধারা। তখনকার নাটক ছিল কোরাস সমৃদ্ধ। কোরাসের কাজ হল নাটিকের সূচনা ও কাহিনী দীর্ঘ ভাষনের মাধ্যমে আবৃত্তি করা। ইস্কিলুস প্রথম নাটকে অভিনেতা যুক্ত করেন এবং নাটককে একটা প্রাণবন্ত রূপ উপহার দেন। এছাড়া নাটকে কুশীলবদের সংখ্যা বাড়ানো ও পোশাকে বৈচিত্র আনা তার অনবদ্য অবদান।
তার রচিত নাটক গুলার মধ্যে রয়েছে "দ্য ওরেস্টিয়া”,"প্রমিথিউস বাউন্ড”,"আনবাউন্ড প্রমিথিউস””দ্য পার্সিয়ান”, “সেভেন এগেনেস্ট থিবস”,”দ্য সাপ্লিয়ান্ট” প্রভূতি।
খ্রিস্টপূর্ব ৪৫৬ অব্দে ৬৯ বছর বয়সে তিনি পরলোক গমন করেন। তবে তার নিজের লেখা সমাধি ফলকে তিনি নিজেকে একজন যোদ্ধা বলেই পরিচয় দিয়েছেন আর আড়াল করে গেছেন নিজের সাহিত্য প্রতিভাকে। তার সমাধি ফলকে লেখা হয়-
গুটেনবের্গ প্রকল্প
গুটেনবার্গ প্রকল্প (Project Gutenberg) বিশ্বের সাহিত্য-সাংস্কৃতিক রচনাসমূহের অনলাইন সংগ্রহ গড়ে তোলার কাজে নিয়োজিত একটি স্বেচ্ছাসেবামূলক প্রকল্পের নাম। যার উদ্দেশ্য "ই-বুক তৈরি ও বিতরণে উৎসাহ প্রদান করা"। ১৯৭১ সালে মাইকেল এস. হার্ট প্রতিষ্ঠিত এই প্রকল্পটি পৃথিবীর প্রাচীনতম ডিজিটাল গ্রন্থাগার হিসেবে চিহ্নিত। এই প্রকল্পের অধিকাংশ সংগ্রহই হচ্ছে পাবলিক ডোমেইনের অন্তর্গত বইসমূহের ই-টেক্সট যা অনলাইনে পড়া যায়। ডাউনলোড করার মাধ্যমে অফলাইনেও পড়ার সুযোগ রয়েছে। বইগুলো বিভিন্ন ফরম্যাটে রয়েছে যার যে কোনটি ডাউনলোড করা যায় সম্পূর্ণ বিনামূল্যে। প্রকল্পটির দাবি অনুযায়ী, ২০১৩ সালের মার্চ পর্যন্ত এর সংগ্রহে রয়েছে প্রায় ৪২ হাজার উপাদান।
গুটেনবার্গ প্রকল্পের যাত্রা শুরু হয় ১৯৭১ সলে মাইকেল এস. হার্ট নামক একজন ব্যক্তির প্রচেষ্টায়। তিনিই প্রথম ডিজিটাল বইয়ের প্রয়োজনীয়তা উপলব্ধি করেন এবং বিশ্বের কপিরাইট মুক্ত বইগুলো ডিজিটালাইজেশন শুরু করেন। বইগুলো মুক্ত ফরম্যাটে এমনভাবে রুপান্তরিত করা হয় যাতে বিশ্বের সকল কম্পিউটারে তা পড়া যায়। এছাড়াও বইগুলো প্ল্যাম, ইবুক রিডার ও স্মার্টফোন এমনকি জাভা সমর্থিত মোবাইলের জন্য বিশেষভাবে তৈরি ফরম্যাটেও পাওয়া যায়। সারা বিশ্বের ১০০০০ এরও বেশি সেচ্ছাসেবকের অবদানে গড়ে উঠেছে এই বিশাল সংগ্রহ। বিশ্বের যে কেউ অবদান রাখতে পারেন এখানে বই স্ক্যানিং, মুদ্রণ পর্যবেক্ষণ ও সিডি-ডিভিডি বিতরণের মাধ্যমে। যেহেতু গুটেনবার্গ প্রকল্প বইগুলো বিনামূল্যে বিতরণ করে তাই এই সংগ্রহের পুরোটাই কপিরাইট মুক্ত। অধিকাংশ বই-ই ১৯২৩ সালের আগে প্রকাশিত।
১৯৭১ সালে মাইকেল এস হার্ট যখন যুক্তরাষ্টের ইলিনয় বিশ্ববিদ্যালয়ের ছাত্র তখন তিনি বিশ্ববিদ্যালয়ের ম্যাটেরিয়ালস রিসার্চ ল্যাবে আনলিমিটেড কম্পিউটার ব্যবহারের সুযোগ পান, সে সময় যার আর্থিক মূল্য বিবেচনা করা হয় প্রায় ১০০০০০ ডলারেরও বেশী। তিনি এই সুযোগ কাজে লাগান জনকল্যাণমুলক কিছু করার জন্য। তখন তাঁর লক্ষ্য ছিল ২০০০ সালের মধ্যে অন্তত ১০০০০ বইয়ের ডিজিটাল ভার্সন প্রকাশ করা যা জনসাধারণ বিনামূল্য বা নামমাত্র মূল্যে পাবে। যুক্তরাষ্টের স্বাধীনতার ঘোষণা পত্র ছিল প্রকল্পের প্রথম ডিজিটাল বই। প্রকল্পের নাম রাখা হয় ১৫ শতকের বিখ্যাত প্রকাশক জোহানস গুটেনবার্গ-এর নামানুসারে যিনি বহনযোগ্য ছাপাখানার জন্য বিখ্যাত ছিলেন।
বইগুলো ডাউনলোড করা যাবে http://www.gutenberg.org, http://www.manybooks.net এবং মোবাইলের জন্য http://mnybks.net/index.wml ঠিকানা থেকে।
ফ্রী সিডি ও ডিভিডি প্রোজেক্টের আওতায় গুটেনবার্গ প্রকল্প সারা বিশ্বে ১৯০০০ বই সমৃদ্ধ ডিভিডি ও ৬০০ বই সমৃদ্ধ সিডি বিনামূল্যে বিতরণ করে।